**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ R. AŠTRIOSIOS KIRSNOS MOKYKLOS, LAZDIJŲ R. KROSNOS MOKYKLOS IR LAZDIJŲ R. KUČIŪNŲ MOKYKLOS REORGANIZAVIMO, PRIJUNGIANT JAS PRIE LAZDIJŲ MOTIEJAUS GUSTAIČIO GIMNAZIJOS, SĄLYGŲ APRAŠO IR LAZDIJŲ MOTIEJAUS GUSTAIČIO GIMNAZIJOS NUOSTATŲ PATVIRTINIMO**

2020 m. birželio 14 d. Nr. 34-410

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos švietimo įstatymo 44 straipsnio 2, 5 ir 6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 4 punktu ir 14 straipsniu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 ,,Dėl Nuostatų, įstatų ar statutų įforminimo reikalavimų patvirtinimo“, Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Lazdijų rajono savivaldybės tarybos 2016 m. balandžio 29 d. sprendimu [Nr. 5TS-485](http://dvs.lazdijai.lt:8008/document/39088) „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“ 1, 2, 9, 10 punktais, ir atsižvelgdama į Lazdijų rajono savivaldybės tarybos 2020 m. balandžio 30 d. sprendimą Nr. 5TS-293 „Dėl sutikimo reorganizuoti Lazdijų r. Aštriosios Kirsnos mokyklą, Lazdijų r. Krosnos mokyklą ir Lazdijų r. Kučiūnų mokyklą, prijungiant jas prie Lazdijų Motiejaus Gustaičio gimnazijos“, Lazdijų rajono savivaldybės taryba nusprendžia:

1. Reorganizuoti nuo 2020 m. rugpjūčio 31 d. Lazdijų r. Aštriosios Kirsnos mokyklą, Lazdijų r. Krosnos mokyklą ir Lazdijų r. Kučiūnų mokyklą, prijungiant jas prie Lazdijų Motiejaus Gustaičio gimnazijos, kuri, kaip juridinis asmuo, po reorganizavimo tęs veiklą.

2. Nustatyti, kad po reorganizavimo:

2.1. Lazdijų r. Aštriosios Kirsnos mokykla taps Lazdijų Motiejaus Gustaičio gimnazijos Aštriosios Kirsnos pagrindinio ugdymo skyriumi;

2.2. Lazdijų r. Krosnos mokykla taps Lazdijų Motiejaus Gustaičio gimnazijos Lazdijų Krosnos pagrindinio ugdymo skyriumi;

2.3. Lazdijų r. Kučiūnų mokykla taps Lazdijų Motiejaus Gustaičio gimnazijos Kučiūnų pagrindinio ugdymo skyriumi.

 3. Patvirtinti Lazdijų r. Aštriosios Kirsnos mokyklos, Lazdijų r. Krosnos mokyklos, Lazdijų r. Kučiūnų mokyklos ir Lazdijų Motiejaus Gustaičio gimnazijos reorganizavimo sąlygų aprašą (pridedamas).

4. Patvirtinti po reorganizavimo tęsiančios veiklą Lazdijų Motiejaus Gustaičio gimnazijos nuostatus (pridedami).

5. Įgalioti Lazdijų Motiejaus Gustaičio gimnazijos direktorę Jurgitą Mozerienę pasirašyti Lazdijų Motiejaus Gustaičio gimnazijos nuostatus.

6. Įpareigoti Jurgitą Mozerienę, Lazdijų Motiejaus Gustaičio gimnazijos direktorę, įregistruoti po reorganizavimo tęsiančios veiklą Lazdijų Motiejaus Gustaičio gimnazijos nuostatus.

7. Nustatyti, kad sprendimo 4 ir 8 punktai įsigalioja nuo Lazdijų Motiejaus Gustaičio gimnazijos nuostatų įregistravimo Juridinių asmenų registre.

8. Pripažinti netekusiais galios Lazdijų rajono savivaldybės tarybos 2015 m. birželio 29 d. sprendimą Nr. 5TS-86 „Dėl Lazdijų Motiejaus Gustaičio gimnazijos nuostatų patvirtinimo“.

## Savivaldybės merė Ausma Miškinienė

Auksė Stirbienė, tel. 8 612 97 403

PATVIRTINTA

Lazdijų rajono savivaldybės tarybos

2020 m. d. sprendimu Nr.

**LAZDIJŲ R. AŠTRIOSIOS KIRSNOS MOKYKLOS, LAZDIJŲ R. KROSNOS MOKYKLOS, LAZDIJŲ R. KUČIŪNŲ MOKYKLOS IR LAZDIJŲ MOTIEJAUS GUSTAIČIO GIMNAZIJOS REORGANIZAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

 1. Lazdijų r. Aštriosios Kirsnos mokyklos, Lazdijų r. Krosnos mokyklos, Lazdijų r. Kučiūnų mokyklos ir Lazdijų Motiejaus Gustaičio gimnazijos reorganizavimo sąlygų aprašas (toliau – Aprašas) nustato reorganizuojamų Lazdijų r. Aštriosios Kirsnos mokyklos, Lazdijų r. Krosnos mokyklos ir Lazdijų r. Kučiūnų mokyklos prijungimo prie reorganizavime dalyvaujančios Lazdijų Motiejaus Gustaičio gimnazijos tvarką.

 2. Aprašas parengtas vadovaujantis Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2,5 ir 6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 14 straipsniu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu ir Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendruoju planu, patvirtintu Lazdijų rajono savivaldybės tarybos 2016 m. balandžio 29 d. sprendimu Nr. 5TS-485 „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo”, bei Lazdijų rajono savivaldybės tarybos 2020 m. balandžio 30 d. sprendimu Nr. 5TS-293 „Dėl sutikimo reorganizuoti Lazdijų r. Aštriosios Kirsnos mokyklą, Lazdijų r. Krosnos mokyklą ir Lazdijų r. Kučiūnų mokyklą, prijungiant jas prie Lazdijų Motiejaus Gustaičio gimnazijos“.

**II SKYRIUS**

**INFORMACIJA APIE REORGANIZAVIME DALYVAUJANČIUS**

**JURIDINIUS ASMENIS**

 3. Reorganizavime dalyvauja šie juridiniai asmenys:

 3.1. Reorganizuojamos mokyklos:

 3.1.1. Lazdijų r. Aštriosios Kirsnos mokykla:

 įstaigos kodas 190608672,

 teisinė forma – Lazdijų rajono savivaldybės biudžetinė įstaiga,

 adresas – Dzūkų g. 4, Dzūkų k., 67391 Lazdijų r. sav.,

 registras, kuriame kaupiami ir saugomi duomenys apie biudžetinę įstaigą – Juridinių asmenų registras.

 3.1.2. Lazdijų r. Krosnos mokykla:

 įstaigos kodas 190608868,

 teisinė forma – Lazdijų rajono savivaldybės biudžetinė įstaiga,

 adresas – Ateities g. 37, Krosnos mstl., 67443 Lazdijų r. sav.,

 registras, kuriame kaupiami ir saugomi duomenys apie biudžetinę įstaigą – Juridinių asmenų registras.

 3.1.3. Lazdijų r. Kučiūnų mokykla:

 įstaigos kodas 190609774,

 teisinė forma – Lazdijų rajono savivaldybės biudžetinė įstaiga,

 adresas – Alnos g. 13, Kučiūnų k., 67371 Lazdijų r. sav.,

 registras, kuriame kaupiami ir saugomi duomenys apie biudžetinę įstaigą – Juridinių asmenų registras.

 3.2. Reorganizavime dalyvaujanti mokykla:

 3.2.1. Lazdijų Motiejaus Gustaičio gimnazija:

 įstaigos kodas 190608487,

 teisinė forma – Lazdijų rajono savivaldybės biudžetinė įstaiga,

 adresas – Vytauto g. 13, 67122 Lazdijai,

 registras, kuriame kaupiami ir saugomi duomenys apie biudžetinę įstaigą – Juridinių asmenų registras.

**III SKYRIUS**

**REORGANIZAVIMO TIKSLAS IR BŪDAS**

 4. Reorganizavimo tikslas – sudaryti prielaidas reorganizuojamų įstaigų veiklą organizuoti kuo racionaliau naudojant administravimui skirtas lėšas ir mokyklos veiklą organizuoti taip, kad optimaliausiais žmogiškaisiais, finansiniais bei materialiniais ištekliais būtų užtikrintas kokybiškas mokyklai priskirtų funkcijų ir uždavinių įgyvendinimas.

 5. Reorganizavimas bus vykdomas prijungimo būdu, t. y. Lazdijų r. Aštriosios Kirsnos mokykla, Lazdijų r. Krosnos mokykla ir Lazdijų r. Kučiūnų mokykla bus prijungtos prie Lazdijų Motiejaus Gustaičio gimnazijos. Lazdijų Motiejaus Gustaičio gimnazija perims iš Lazdijų r. Aštriosios Kirsnos mokyklos, Lazdijų r. Krosnos mokyklos ir Lazdijų r. Kučiūnų mokyklos visą turtą, teises ir pareigas bei tęs veiklą. Lazdijų r. Aštriosios Kirsnos mokykla, Lazdijų r. Krosnos mokykla ir Lazdijų r. Kučiūnų mokykla baigs savo veiklą kaip atskiras juridinis asmuo. Po reorganizavimo:

 5.1. Lazdijų r. Aštriosios Kirsnos mokykla taps Lazdijų Motiejaus Gustaičio gimnazijos Aštriosios Kirsnos pagrindinio ugdymo skyriumi, kuris vykdys ikimokyklinio, priešmokyklinio, pradinio ir pagrindinio ugdymo programas.

 5.2. Lazdijų r. Krosnos mokykla taps Lazdijų Motiejaus Gustaičio gimnazijos Krosnos mokyklos pagrindinio ugdymo skyriumi, kuris vykdys ikimokyklinio, priešmokyklinio, pradinio ir pagrindinio ugdymo programas.

 5.3. Lazdijų r. Krosnos ikimokyklinio ugdymo skyrius taps Lazdijų Motiejaus Gustaičio gimnazijos Krosnos ikimokyklinio ugdymo skyriumi, kuris vykdys ikimokyklinio ir priešmokyklinio ugdymo programas.

 5.4. Lazdijų r. Kučiūnų mokykla taps Lazdijų Motiejaus Gustaičio gimnazijos Kučiūnų pagrindinio ugdymo skyriumi, kuris vykdys ikimokyklinio, priešmokyklinio, pradinio ir pagrindinio ugdymo programas.

**IV SKYRIUS**

**REORGANIZAVIMO PAGRINDIMAS**

 6. Šis reorganizavimas vykdomas Lazdijų rajono savivaldybės tarybos 2020 m. balandžio 30 d. sprendimu Nr. 5TS-293 „Dėl sutikimo reorganizuoti Lazdijų r. Aštriosios Kirsnos mokyklą, Lazdijų r. Krosnos mokyklą ir Lazdijų r. Kučiūnų mokyklą, prijungiant jas prie Lazdijų Motiejaus Gustaičio gimnazijos“.

 Reorganizavimas vykdomas siekiant kuo racionaliau naudoti švietimo įtaigoms skirtas lėšas ir mokyklų veiklą organizuoti taip, kad optimaliausiais žmogiškaisiais, finansiniais bei materialiniais ištekliais būtų užtikrintas kokybiškas mokyklai priskirtų funkcijų ir uždavinių įgyvendinimas.

**V SKYRIUS**

**TURTAS**

**LAZDIJŲ R. AŠTRIOSIOS KIRSNOS MOKYKLOS TURTAS**

 7. Lazdijų r. Aštriosios Kirsnos mokyklos patikėjimo teise valdomas ir Lazdijų rajono savivaldybei nuosavybės teise priklausantis turtas pagal turto perdavimo ir priėmimo aktus perduodamas Lazdijų Motiejaus Gustaičio gimnazijai valdyti patikėjimo teise.

 Valstybei nuosavybės teise priklausantis, Lazdijų rajono savivaldybės patikėjimo teise valdomas bei Lazdijų r. Aštriosios Kirsnos mokyklai perduotas pagal panaudos sutartis turtas yra perduodamas Lazdijų Motiejaus Gustaičio gimnazijai neatlygintinai naudotis pagal panaudos sutartis tomis pačiomis sąlygomis. Šiuo atveju Lazdijų rajono savivaldybės administracijos direktorius yra įgaliojamas patikslinti panaudos sutartis.

 8. Lazdijų r. Aštriosios Kirsnos mokyklos patikėjimo teise valdomo savivaldybės turto vertė 2020 m. gegužės 1 d. – 435 168,49 Eur:

 8.1. Pastatų vertė – 387 939,42 Eur;

 8.2. Infrastruktūros ir kitų statinių vertė –36 255,77 Eur;

 8.3. Mašinų ir įrenginių vertė – 857,91 Eur;

 8.4. Baldų ir biuro įrangos vertė – 9 529,06 Eur;

 8.5. Kito ilgalaikio materialiojo turto vertė – 586,33 Eur.

 9. Atsargų (maisto produktų) vertė – 0 Eur.

 10. Užbalansinėje sąskaitoje apskaitomų naudojamų atsargų vertė – 93 222,79 Eur.

 11. Pagal panaudos sutartį gauto turto vertė – 12 474,43 Eur (2011 m. spalio 24 d. Valstybinės žemės panaudos sutartis, suma – 8 833,41).

**LAZDIJŲ R. KROSNOS MOKYKLOS TURTAS**

 12. Lazdijų r. Krosnos mokyklos patikėjimo teise valdomas ir Lazdijų rajono savivaldybei nuosavybės teise priklausantis turtas pagal turto perdavimo ir priėmimo aktus perduodamas Lazdijų Motiejaus Gustaičio gimnazijai valdyti patikėjimo teise.

 Valstybei nuosavybės teise priklausantis, Lazdijų rajono savivaldybės patikėjimo teise valdomas bei Lazdijų r. Krosnos mokyklai perduotas pagal panaudos sutartis turtas yra perduodamas Lazdijų Motiejaus Gustaičio gimnazijai neatlygintinai naudotis pagal panaudos sutartis tomis pačiomis sąlygomis. Šiuo atveju Lazdijų rajono savivaldybės administracijos direktorius yra įgaliojamas patikslinti panaudos sutartis.

13. Lazdijų r. Krosnos mokyklos patikėjimo teise valdomo savivaldybės turto vertė 2020 m. gegužės 1 d. – 840 528,44 Eur:

13.1. Pastatų vertė – 831 207,36 Eur;

13.2. Infrastruktūros ir kitų statinių vertė – 0 Eur;

13.3. Mašinų ir įrenginių vertė – 4 654,76 Eur;

13.4. Baldų ir biuro įrangos vertė – 3 708,14 Eur;

13.5. Kito ilgalaikio materialiojo turto vertė – 958,18 Eur.

14. Atsargų (maisto produktų) vertė – 98,60 Eur.

 15. Užbalansinėje sąskaitoje apskaitomų naudojamų atsargų vertė – 90 783,50 Eur.

 16. Pagal panaudos sutartį gauto turto vertė – 40 754,18 Eur

**LAZDIJŲ R. KUČIŪNŲ MOKYKLOS TURTAS**

 17. Lazdijų r. Kučiūnų mokyklos patikėjimo teise valdomas ir Lazdijų rajono savivaldybei nuosavybės teise priklausantis turtas pagal turto perdavimo ir priėmimo aktus perduodamas Lazdijų Motiejaus Gustaičio gimnazijai valdyti patikėjimo teise.

 Valstybei nuosavybės teise priklausantis, Lazdijų rajono savivaldybės patikėjimo teise valdomas bei Lazdijų r. Kučiūnų mokyklai perduotas pagal panaudos sutartis turtas yra perduodamas Lazdijų Motiejaus Gustaičio gimnazijai neatlygintinai naudotis pagal panaudos sutartis tomis pačiomis sąlygomis. Šiuo atveju Lazdijų rajono savivaldybės administracijos direktorius yra įgaliojamas patikslinti panaudos sutartis.

 18. Lazdijų r. Kučiūnų mokyklos patikėjimo teise valdomo savivaldybės turto vertė 2020 m. gegužės 1 d. – 247 552,29 Eur:

 18.1. Pastatų vertė – 206 934,53 Eur;

 18.2. Infrastruktūros ir kitų statinių vertė – 30 919,79 Eur;

 18.3. Mašinų ir įrenginių vertė – 2 611,28 Eur;

 18.4. Baldų ir biuro įrangos vertė – 5 833,42 Eur;

 18.5. Kito ilgalaikio materialiojo turto vertė – 1 253,27 Eur.

 19. Atsargų (maisto produktų) vertė – 0 Eur.

 20. Užbalansinėje sąskaitoje apskaitomų naudojamų atsargų vertė – 46 316,70 Eur.

 21. Pagal panaudos sutartį gauto turto vertė – 104 459,82 Eur (iš jų: žemė – 8572,75 Eur , 2011 m. spalio 27 d. Valstybinės žemės panaudos sutartis Nr. 4SUN-14; autobusas – 95 545,89 Eur, 2019 m. sausio 31 d. Mokyklinio autobuso perdavimas pagal panaudos sutartis Nr. 5TS-1553).

**VI SKYRIUS**

 **REORGANIZAVIMO TERMINAI**

 22. Vadovaujantis Lietuvos Respublikos civilinio kodekso 2.96 straipsnio 3 ir 4 dalimis, 2.99 straipsnio 1 ir 2 dalimis, 2.101 straipsnio 1 dalimi, iki 2020 m. gegužės 15 d. apie mokyklų reorganizavimo sąlygų aprašo parengimą paskelbiama vieną kartą viešai viename iš respublikinių dienraščių, VĮ Registrų centro leidžiamame elektroniniame leidinyje „Juridinių asmenų vieši pranešimai“, vietinėje spaudoje, Lazdijų Motiejaus Gustaičio gimnazijos, Lazdijų r. Aštriosios Kirsnos mokyklos, Lazdijų r. Krosnos mokyklos ir Lazdijų r. Kučiūnų mokyklos interneto svetainėse ir apie tai raštu informuojami visi Lazdijų r. Aštriosios Kirsnos mokyklos, Lazdijų r. Krosnos mokyklos, Lazdijų r. Kučiūnų mokyklos ir Lazdijų Motiejaus Gustaičio gimnazijos kreditoriai.

 23. Ne vėliau kaip iki 2020 m. birželio 1 d. reorganizavimo sąlygų aprašas bei parengtas Lazdijų Motiejaus Gustaičio gimnazijos nuostatų projektas pateikiamas tvirtinti Lazdijų rajono savivaldybės tarybai.

 24. Iki 2020 m. birželio 1 d. Lietuvos Respublikos teisės aktų nustatyta tvarka kiekvienam Lazdijų r. Aštriosios Kirsnos mokyklos, Lazdijų r. Krosnos mokyklos ir Lazdijų r. Kučiūnų mokyklos mokiniui ir mokinio tėvams (globėjams, rūpintojams) raštu pranešama apie mokyklos reorganizavimą.

 25. Reorganizavimo sąlygos ne vėliau kaip pirmą viešo paskelbimo dieną pateikiamos Juridinių asmenų registrui ir įregistruojamas Lazdijų r. Aštriosios Kirsnos mokyklos teisinis statusas „reorganizuojama“, Lazdijų r. Krosnos mokyklos teisinis statusas „reorganizuojama“, Lazdijų r. Kučiūnų mokyklos teisinis statusas „reorganizuojama“, o Lazdijų Motiejaus Gustaičio gimnazijos teisinis statusas – „dalyvaujanti reorganizavime“.

 26. Ne anksčiau kaip praėjus trisdešimčiai dienų nuo viešo paskelbimo dienos apie reorganizavimo sąlygų sudarymą, Lazdijų rajono savivaldybės taryba priima sprendimą dėl Lazdijų r. Aštriosios Kirsnos mokyklos, Lazdijų r. Krosnos mokyklos, Lazdijų r. Kučiūnų mokyklos ir Lazdijų Motiejaus Gustaičio gimnazijos reorganizavimo, kuriame patvirtinamos reorganizavimo sąlygos ir po reorganizavimo tęsiančios veiklą Lazdijų Motiejaus Gustaičio gimnazijos nuostatų nauja redakcija.

 27. Lazdijų rajono savivaldybės tarybai priėmus sprendimą dėl Lazdijų r. Aštriosios Kirsnos mokyklos, Lazdijų r. Krosnos mokyklos, Lazdijų r. Kučiūnų mokyklos ir Lazdijų Motiejaus Gustaičio gimnazijos reorganizavimo, reorganizuojamų ir dalyvaujančios reorganizavime mokyklų vadovai Lietuvos Respublikos teisės aktų nustatyta tvarka ir terminais įteikia pranešimus darbuotojams apie darbo sąlygų pakeitimą.

 28. Nuo 2020 m. rugpjūčio 31 d. Lazdijų r. Aštriosios Kirsnos mokyklos, Lazdijų r. Krosnos mokyklos, Lazdijų r. Kučiūnų mokyklos direktoriai, o jų dėl ligos, komandiruotės, atostogų ar kitų objektyvių priežasčių nesant, – juos pavaduojantys asmenys išregistruoja Lazdijų r. Aštriosios Kirsnos mokyklą, Lazdijų r. Krosnos mokyklą ir Lazdijų r. Kučiūnų mokyklą iš Juridinių asmenų registro ir tą pačią dieną Lazdijų Motiejaus Gustaičio gimnazijos direktorius įregistruoja Lazdijų Motiejaus Gustaičio gimnazijos naujos redakcijos nuostatus.

 29. Lazdijų r. Aštriosios Kirsnos mokyklos, Lazdijų r. Krosnos mokyklos ir Lazdijų r. Kučiūnų mokyklos darbuotojų darbo santykiai po reorganizavimo tęsiasi Lazdijų Motiejaus Gustaičio gimnazijoje.

**VII SKYRIUS**

**MOMENTAS, NUO KURIO PASIBAIGIANČIO JURIDINIO**

**ASMENS TEISĖS IR PAREIGOS PEREINA TĘSIANČIAM VEIKLĄ PO**

**REORGANIZAVIMO JURIDINIAM ASMENIUI**

 30. Lazdijų r. Aštriosios Kirsnos mokyklos, Lazdijų r. Krosnos mokyklos, Lazdijų r. Kučiūnų mokyklos teisės ir pareigos pereina Lazdijų Motiejaus Gustaičio gimnazijai, kaip tęsiančiai veiklą po reorganizavimo, nuo Lazdijų Motiejaus Gustaičio gimnazijos naujos redakcijos nuostatų įregistravimo Juridinių asmenų registre dienos.

**VIII SKYRIUS**

**PO REORGANIZAVIMO TĘSIANČIOS VEIKLĄ LAZDIJŲ MOTIEJAUS GUSTAIČIO**

**GIMNAZIJOS UŽDAVINIAI IR FUNKCIJOS**

 31. Po reorganizavimo tęsiančios veiklą Lazdijų Motiejaus Gustaičio gimnazijos uždaviniai ir funkcijos apibrėžiamos gimnazijos nuostatuose, kurių nauja redakcija patvirtinama Lazdijų rajono savivaldybės taryboje.

 Gimnazijos savininko teises ir pareigas įgyvendinanti institucija – Lazdijų rajono savivaldybės taryba.

**IX SKYRIUS**

**BAIGIAMOSIOS NUOSTATOS**

 32. Lazdijų r. Aštriosios Kirsnos mokyklos, Lazdijų r. Krosnos mokyklos, Lazdijų r. Kučiūnų mokyklos ir Lazdijų Motiejaus Gustaičio gimnazijos vadovai reorganizavimo metu privalo užtikrinti nenutrūkstamą, atitinkančią įstaigų nuostatus veiklą.

Lazdijų r. Aštriosios Kirsnos mokyklos

direktoriaus pavaduotoja ugdymui,

laikinai einanti direktoriaus pareigas Laimutė Šiuikienė

Lazdijų r. Krosnos mokyklos

direktoriaus pavaduotoja ugdymui,

laikinai einanti direktoriaus pareigas Jūratė Sutkuvienė

Lazdijų r. Kučiūnų mokyklos

pradinių klasių mokytoja,

laikinai einanti direktoriaus pareigas Rita Goberienė

Lazdijų Motiejaus Gustaičio gimnazijos

direktorė Jurgita Mozerienė

PATVIRTINTA

Lazdijų rajono savivaldybės tarybos

2020 m. d.

sprendimu Nr.

**LAZDIJŲ MOTIEJAUS GUSTAIČIO GIMNAZIJOS**

**NUOSTATAI**

**I. BENDROSIOS NUOSTATOS**

1. Lazdijų Motiejaus Gustaičio gimnazijos nuostatai (toliau – nuostatai) reglamentuoja Lazdijų Motiejaus Gustaičio gimnazijos (toliau – gimnazija) teisinę formą, priklausomybę, savininką, savininko teises ir pareigas įgyvendinančią instituciją, buveinę, gimnazijos grupę, tipą, pagrindinę paskirtį, kitas paskirtis, mokymo kalbą ir mokymo formas, veiklos teisinį pagrindą, veiklos sritis ir rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, gimnazijos teises ir pareigas, veiklos organizavimą ir valdymą, savivaldos organizavimą, darbuotojų priėmimo į darbą, jų darbo apmokėjimo tvarką ir atestaciją, turto, lėšų naudojimo tvarką ir finansines veiklos kontrolę, reorganizavimo, likvidavimo ar pertvarkymo tvarką ir kt.
2. Oficialus gimnazijos pavadinimas – Lazdijų Motiejaus Gustaičio gimnazija.

2.1. Trumpasis gimnazijos pavadinimas – Motiejaus Gustaičio gimnazija.

2.2. Juridinio asmens kodas – 190608487.

* 1. Gimnazijos įsteigimo data – teisinių aktų, liudijančių įsteigimo datą, nėra. Jos įsteigimo datą 1920 m. sausio 12 dieną liudija šie istoriniai šaltiniai:
	2. 1. J. Starkaus leidinys ,,Seinų „Žiburio” gimnazija“, parašytas „Žiburio” gimnazijos dešimtmečiui;
	3. 2. B. Kviklio enciklopedija „Mūsų Lietuva” (3 tomas): 1920-01-12 mkt. St. Tijūnaičio, Seinų apskrities viršininko A. Kubiliaus ir kt. rūpesčiu abiejų gimnazijų darbas buvo atgaivintas vienoje mišrioje „Žiburio” gimnazijoje Lazdijuose. Gimnazija buvo įkurta Seinų gatvėje, M. Krupavičienės namuose (479 psl.).
	4. Gimnazijos teisinė forma ir priklausomybė – biudžetinė įstaiga, savivaldybės mokykla.
	5. Gimnazijos savininkas – Lazdijų rajono savivaldybė, kodas – 111106842, adresas – Vilniaus g. 1, Lazdijai, LT-67106.
	6. Gimnazijos savininko teises ir pareigas įgyvendinanti institucija – Lazdijų rajono savivaldybės taryba, kuri:
	7. 1. tvirtina gimnazijos nuostatus;
	8. 2. priima į pareigas ir iš jų atleidžia gimnazijos direktorių;
	9. 3. priima sprendimą dėl gimnazijos buveinės pakeitimo;
	10. 4. priima sprendimą dėl gimnazijos reorganizavimo ar likvidavimo;
	11. 5. priima sprendimą dėl gimnazijos filialo steigimo ir jo veiklos nutraukimo;
	12. 6. skiria ar atleidžia likvidatorių arba sudaro likvidacinę komisiją ir nutraukia jos įgaliojimus;
	13. 7. sprendžia kitus Lietuvos Respublikos biudžetinių įstaigų, kituose įstatymuose ir gimnazijos nuostatuose jos kompetencijai priskirtus klausimus.
1. Gimnazijos buveinė – Vytauto g. 13, 67122 Lazdijai.
2. Gimnazijos grupė – bendrojo ugdymo mokykla.
3. Gimnazijos tipas – gimnazija.
4. Pagrindinė paskirtis – gimnazijos tipo gimnazija visų amžiaus tarpsnių vaikams.
5. Kitos paskirtys:

11.1. gimnazijos tipo suaugusiųjų gimnazija;

11.2. pagrindinės mokyklos tipo specialioji mokykla intelekto sutrikimą turintiems mokiniams;

11.3. pagrindinės mokyklos tipo jaunimo mokykla.

1. Mokymo kalba – lietuvių.
2. Mokymosi formos – grupinio mokymosi, pavienio mokymosi*.* Mokymo proceso organizavimo būdai – kasdienis, savarankiškas.
3. Gimnazijoje vykdomos švietimo programos: ikimokyklinio ugdymo, priešmokyklinio ugdymo, pagrindinio ugdymo, akredituota vidurinio ugdymo, suaugusiųjų pradinio ugdymo, suaugusiųjų pagrindinio ugdymo, suaugusiųjų akredituota vidurinio ugdymo, pradinio ugdymo individualizuota, pagrindinio ugdymo individualizuota, socialinių įgūdžių ugdymo programos specialiųjų ugdymosi poreikių mokiniams, neformaliojo švietimo programos.
4. Išduodami mokymosi pasiekimus įteisinantys dokumentai: pradinio išsilavinimo pažymėjimas, pradinio ugdymo pasiekimų pažymėjimas, pagrindinio ugdymo pasiekimų pažymėjimas, vidurinio ugdymo pasiekimų pažymėjimas, mokymosi pasiekimų pažymėjimas, pažymėjimas, pagrindinio išsilavinimo pažymėjimas, brandos atestatas, brandos atestato priedas ir brandos atestato (diplomo) priedas. Mokymosi pasiekimus įteisinantys dokumentai išduodami Lietuvos Respublikos švietimo ir mokslo ministerijos nustatyta tvarka.
5. Gimnazijos skyriai, esantys kitose vietovėse:

16.1. Lazdijų Motiejaus Gustaičio gimnazijos Šventežerio vidurinio ugdymo skyrius (toliau – Šventežerio skyrius):

16.1.1. įsteigimo data – 2014 m. rugsėjo 1 d.;

16.1.2. Šventežerio skyriaus buveinė – Dusios g. 1, Šventežerio mstl., Šventežerio sen., Lazdijų r. sav., LT-67203;

16.1.3. vykdomos švietimo programos: akredituota vidurinio ugdymo;

16.1.4. mokymo kalba – lietuvių;

16.1.5. mokymo formos: grupinio mokymosi, pavienio mokymosi;

16.1.6. išduodami mokymosi pasiekimus įteisinantys dokumentai: mokymosi pasiekimų pažymėjimas, vidurinio ugdymo pasiekimų pažymėjimas, brandos atestatas, brandos atestato priedas ir brandos atestato (diplomo) priedas.

16.2. Lazdijų Motiejaus Gustaičio gimnazijos Šeštokų vidurinio ugdymo skyrius (toliau – Šeštokų skyrius):

16.2.1. įsteigimo data – 2015 m. rugsėjo 1 d.;

16.2.2. Šeštokų skyriaus buveinė – Lazdijų g. 4, Šeštokų mstl., Šeštokų sen., Lazdijų r. sav., LT -67422;

16.2.3. vykdomos švietimo programos: akredituota vidurinio ugdymo;

16.2.4. mokymo kalba – lietuvių;

16.2.5. mokymo formos: grupinio mokymosi, pavienio mokymosi;

16.2.6. išduodami mokymosi pasiekimus įteisinantys dokumentai: mokymosi pasiekimų pažymėjimas, vidurinio ugdymo pasiekimų pažymėjimas, brandos atestatas, brandos atestato priedas ir brandos atestato (diplomo) priedas.

16.3. Lazdijų Motiejaus Gustaičio gimnazijos Aštriosios Kirsnos pagrindinio ugdymo skyrius (toliau – Aštriosios Kirsnos skyrius):

16.3.1. įsteigimo data – 2020 m. rugsėjo 1 d.;

16.3.2. Aštriosios Kirsnos skyriaus buveinė – Dzūkų g. 4, Dzūkų k., Būdviečio sen., Lazdijų r. sav., LT-67391;

16.3.3. vykdomos švietimo programos: ikimokyklinio, priešmokyklinio, pradinio, pagrindinio ugdymo;

16.3.4. mokymo kalba – lietuvių;

16.3.5. mokymo formos: grupinio mokymosi, pavienio mokymosi;

16.3.6. išduodami mokymosi pasiekimus įteisinantys dokumentai: pradinio išsilavinimo pažymėjimas, pradinio ugdymo pasiekimų pažymėjimas, pagrindinio išsilavinimo pažymėjimas, pagrindinio ugdymo pasiekimų pažymėjimas, mokymosi pasiekimų pažymėjimas, pažymėjimas.

16.4. Lazdijų Motiejaus Gustaičio gimnazijos Krosnos pagrindinio ugdymo skyrius (toliau – Krosnos skyrius):

16.4.1. įsteigimo data – 2020 m. rugsėjo 1 d.;

16.4.2. Krosnos skyriaus buveinė – Ateities g. 37, Krosnos mstl., Krosnos sen., Lazdijų r. sav., LT-67443;

16.4.3. vykdomos švietimo programos: ikimokyklinio, priešmokyklinio, pradinio ir pagrindinio ugdymo;

16.4.4. mokymo kalba – lietuvių;

16.4.5. mokymo formos: grupinio mokymosi, pavienio mokymosi;

16.4.6. išduodami mokymosi pasiekimus įteisinantys dokumentai: pradinio išsilavinimo pažymėjimas, pradinio ugdymo pasiekimų pažymėjimas, pagrindinio išsilavinimo pažymėjimas, pagrindinio ugdymo pasiekimų pažymėjimas, mokymosi pasiekimų pažymėjimas, pažymėjimas.

16.5. Lazdijų Motiejaus Gustaičio gimnazijos Krosnos ikimokyklinio ugdymo skyrius (toliau – Krosnos ikimokyklinis skyrius):

16.5.1. įsteigimo data – 2020 m. rugsėjo 1 d.;

16.5.2. Krosnos ikimokyklinio skyriaus buveinė – Vyturio g. 3, Krosnos mstl., Krosnos sen., Lazdijų r. sav., LT-67443;

16.5.3. vykdomos švietimo programos: ikimokyklinio ir priešmokyklinio ugdymo;

16.5.4. mokymo kalba – lietuvių;

16.5.5. mokymo formos: grupinio mokymosi, pavienio mokymosi.

16.6. Lazdijų Motiejaus Gustaičio gimnazijos Kučiūnų pagrindinio ugdymo skyrius (toliau – Kučiūnų skyrius):

16.6.1. įsteigimo data – 2020 m. rugsėjo 1 d.;

16.6.2. Kučiūnų skyriaus buveinė – Alnos g. 13, Kučiūnų k., Kučiūnų sen., Lazdijų r. sav., LT-67371;

16.6.3. vykdomos švietimo programos: ikimokyklinio, priešmokyklinio, pradinio ir pagrindinio ugdymo;

16.6.4. mokymo kalba – lietuvių;

16.6.5. mokymo formos: grupinio mokymosi, pavienio mokymosi;

16.6.6. išduodami mokymosi pasiekimus įteisinantys dokumentai: pradinio išsilavinimo pažymėjimas, pradinio ugdymo pasiekimų pažymėjimas, pagrindinio išsilavinimo pažymėjimas, pagrindinio ugdymo pasiekimų pažymėjimas, mokymosi pasiekimų pažymėjimas, pažymėjimas.

1. Gimnazija yra viešasis juridinis asmuo, turintis antspaudą su Lazdijų rajono savivaldybės herbu ir pavadinimu „Lazdijų Motiejaus Gustaičio gimnazija“, atsiskaitomąsias ir kitas sąskaitas Lietuvos Respublikoje įregistruotuose bankuose. Gimnazija savo veiklą grindžia Lietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais, savivaldybės tarybos sprendimais, savivaldybės administracijos direktoriaus įsakymais, kitais teisės aktais ir šiais gimnazijos nuostatais.
	1. **GIMNAZIJOS VEIKLOS SRITYS IR RŪŠYS, TIKSLAS, UŽDAVINIAI**

**FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

1. Gimnazijos veiklos sritis – švietimas, kodas 85, pagrindinė veiklos rūšis – vidurinis ugdymas, kodas 85.31.20.
2. Kitos švietimo veiklos rūšys:

19.1. Ikimokyklinio amžiaus vaikų ugdymas, kodas 85.10.10;

19.2. Priešmokyklinio amžiaus vaikų ugdymas, kodas 85.10.20;

19.3. Pradinis ugdymas, kodas 85.20;

19.4. Pagrindinis ugdymas, kodas 85.31.10;

19.5. Sportinis ir rekreacinis švietimas, kodas 85.51;

19.6. Kultūrinis švietimas, kodas 85.52;

19.7. Švietimui būdingų paslaugų veikla, kodas 85.60;

19.8. Kitas, niekur nepriskirtas, švietimas, kodas 85.59;

19.9. Vairavimo mokyklų veikla, kodas 85.53.

1. Kitos ne švietimo veiklos rūšys:
2. 1. Automobilių nuoma, kodas 77.11;
3. 2. Nuosavo nekilnojamojo turto nuoma ir eksploatavimas, kodas 68.20;
4. 3. Kita informacinių technologijų ir kompiuterių paslaugų veikla, kodas 62.09;
5. 4. Bibliotekų ir archyvų veikla, kodas 91.01;
6. 5. Kita pramogų ir poilsio organizavimo veikla, 93.29;
7. 6. Muziejų veikla, kodas 91.02;
8. 7. Vaikų poilsio stovyklų veikla, kodas 55.50.20;
9. 8. Nuosavo arba nuomojamo nekilnojamo turto nuoma ir eksploatavimas, kodas

68.20;

20.9. Kitų maitinimo paslaugų teikimas, kodas 56.29;

20.10. Kita informacinių technologijų ir kompiuterių paslaugų veikla, kodas 62.09;

20.11. Automobilių ir lengvųjų variklinių transporto priemonių nuoma ir išperkamoji nuoma, kodas 77.11;

20.12. Ekskursijų organizatorių veikla, kodas 79.12;

20.13. Kita pramogų ir poilsio organizavimo veikla, kodas 93.29;

20.14. Kita, niekur kitur nepriskirta, nesusijusi su apgyvendinimu socialinio darbo veikla, kodas 88.99.

1. Gimnazijos tikslas ir uždaviniai:

21.1. Tikslas – užtikrinti veiksmingą, kokybišką ugdymą (-si), kurti saugią ugdymo (-si) aplinką, skatinat ugdytinių mokymosi motyvaciją ir jų norą mokytis visą gyvenimą, ugdyti kūrybingas asmenybes, savo krašto ir šalies patriotus, padėti ugdytiniams suvokti šiuolaikinį pasaulį, įgyti kultūrinę bei socialinę kompetenciją.

21.2. Uždaviniai:

21.2.1. ugdymo proceso modernizavimas;

21.2.2. mokinių bendrųjų ir dalykinių gebėjimų ugdymas;

21.2.3. savitos gimnazijos aplinkos kūrimas ir jos puoselėjimas;

21.2.4. švietimo pagalbos formų teikimo įvairovės užtikrinimas;

21.2.5. dalyvavimas projektuose ir programose;

21.2.6. bendradarbiavimo su mokinių tėvais stiprinimas, tėvų švietimas.

1. Gimnazija, vykdydama savo funkcijas:
2. 1. užtikrina:
3. 1.1. teisę mokytis valstybine kalba;

22.1.2. teisę mokytis tikybos arba etikos;

22.1.3. darbą su itin gabiais mokiniais ir mokiniais, turinčiais mokymosi problemų;

22.1.4. švietimo prieinamumą dirbantiems asmenims;

22.1.5. švietimo prieinamumą socialinę atskirtį patiriantiems asmenims;

22.1.6. švietimo prieinamumą mokiniams, turintiems specialiųjų ugdymosi poreikių;

22.1.7. švietimo prieinamumą riboto judumo asmenims;

22.1.8. pavežimą, maitinimą;

22.1.9. švietimo kokybę;

22.1.10. savivaldos institucijoms galimybę dalyvauti gimnazijos veiklos planavime, valdyme, priežiūroje;

22.2. teikia kokybišką, atitinkantį vaiko poreikius ikimokyklinį ir priešmokyklinį ugdymą, valstybinius standartus atitinkantį pradinį išsilavinimą;

22.3. ikimokyklinį ugdymą vykdo pagal įstaigoje sukurtą ikimokyklinio ugdymo programą, priešmokyklinį ugdymą – vadovaujantis bendrąja priešmokyklinio ugdymo programa;

22.4. formuoja ir įgyvendina ugdymo turinį pagal Švietimo, mokslo ir sporto ministerijos patvirtintus bendruosius arba jų nustatyta tvarka suderintus individualius ugdymo planus, Bendrąsias programas ir išsilavinimo standartus, atsižvelgia į mokinių poreikių įvairovę, derindama ugdymo turinį, siūlydama ir taikydama skirtingus mokymo (-si) būdus ir tempą;

22.5. individualizuoja ir pritaiko ugdymo programas skirtingų gebėjimų mokiniams;

22.6. siūlo ir taiko įvairius mokymo (-si) būdus, kad mokiniai pasiektų valstybinių išsilavinimo standartų nustatytus pasiekimų lygmenis;

22.7. organizuoja neformalųjį švietimą, integruoja jį su bendruoju ugdymu;

22.8. organizuoja specialiųjų poreikių vaikų, integruotų į bendrojo ugdymo klases, ugdymą, teikia reikalingą specialiąją pagalbą;

22.9. organizuoja išlyginamųjų klasių ir išlyginamųjų mobilių grupių darbą;

22.10. sudaro mokiniams sveikas ir saugias ugdymosi sąlygas;

22.11. organizuoja pailgintos darbo dienos grupės darbą;

22.12. organizuoja ankstyvąjį, pagilintą, kryptingą dalykų bei specialųjį mokymą;

22.13. bendradarbiauja su rajono savivaldybės ugdymo įstaigomis;

22.14. kuria vidinio gimnazijos įsivertinimo sistemą ir atlieka gimnazijos veiklos kokybės įsivertinimą;

22.15. inicijuoja socialinę paramą socialiai remtiniems gimnazijos mokiniams;

22.16. kuria gimnaziją kaip vietos bendruomenės kultūros židinį;

22.17. numato ir vykdo nusikalstamumo, narkotinių bei psichotropinių medžiagų vartojimo ir smurto prieš vaikus prevencijos priemones ir programas;

22.18. kuria gimnazijos biblioteką ir skaityklą kaip informacijos centrą;

22.19. sudaro palankias sąlygas mokinių organizacijų (parlamento, mokinių tarybos ir kt. ) kūrimuisi bei veiklos plėtotei;

22.20. teikia specialiąją pedagoginę, socialinę, psichologinę pagalbą specialiųjų poreikių vaikams, vykdo mokinių sveikatos priežiūrą, profesinį orientavimą bei vaiko minimalios priežiūros priemones;

22.21. organizuoja tėvų (globėjų, rūpintojų) pageidavimu jų apmokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;

22.22. sudaro sąlygas darbuotojų profesiniam tobulėjimui;

22.23. vykdo nacionalinius mokinių pasiekimų patikrinimų testus, tyrimus, pagrindinio ugdymo pasiekimų patikrinimą ir baigiamuosius brandos egzaminus Lietuvos Respublikos švietimo, mokslo ir sporto ministro nustatyta tvarka;

22.24. dalyvauja įvairiose olimpiadose bei konkursuose, kituose renginiuose, kuriais siekiama mokinių integracijos ir socializacijos, komunikacinių gebėjimų vystymo, juos organizuoja;

22.25. viešai skelbia informaciją apie gimnazijos veiklą teisės aktų nustatyta tvarka.

* 1. **GIMNAZIJOS TEISĖS IR PAREIGOS**
1. Gimnazija, įgyvendindama tikslą ir jai pavestus uždavinius, atlikdama jai priskirtas funkcijas, turi teisę:
2. 1. parinkti mokymo metodus ir mokymosi veiklos būdus;
3. 2. kurti naujus mokymo ir mokymosi modelius, užtikrinančius kokybišką išsilavinimą;
4. 3. bendradarbiauti su savo veiklai įtakos turinčiais fiziniais ir juridiniais asmenimis;
5. 4. Lietuvos Respublikos švietimo, mokslo ir sporto ministerijos nustatyta tvarka vykdyti šalies ir tarptautinius švietimo projektus;
6. 5. stoti ir jungtis į asociacijas, dalyvauti jų veikloje;
7. 6. gauti paramą Lietuvos Respublikos labdaros ir paramos įstatymo nustatyta tvarka;
8. 7. naudotis kitomis teisės aktų suteiktomis teisėmis.
9. Gimnazijos pareigos:

24.1. suprantamai ir aiškiai, taisyklinga lietuvių kalba perteikti ugdymo turinį, kai teisės aktais nustatyta, kad atitinkamas ugdymo turinys perteikiamas lietuvių kalba;

24.2. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

24.3. užtikrinti atvirumą vietos bendruomenei;

24.4. rūpintis mokytojų ir kitų ugdymo proceso dalyvių kvalifikacijos kėlimu;

24.5. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

**IV. GIMNAZIJOS VEIKLOS ORGANIZAVIMAS IR VALDYMAS**

25. Gimnazijos veikla organizuojama pagal:

25.1. direktoriaus patvirtintą strateginį veiklos planą, kuriam yra pritarę gimnazijos taryba ir Lazdijų rajono savivaldybės vykdomoji institucija ar jos įgaliotas asmuo;

25.2. direktoriaus patvirtintą metinį veiklos planą, kuriam yra pritarusi gimnazijos taryba;

25.3. direktoriaus patvirtintą gimnazijos ugdymo planą, kuris yra suderintas su gimnazijos taryba ir Lazdijų rajono savivaldybės vykdomąja institucija ar jos įgaliotu asmeniu;

25.4. direktoriaus patvirtintus tvarkos aprašus, taisykles, reglamentus.

1. Gimnazijai vadovauja direktorius, kurio pareigybės aprašymas tvirtinamas teisės aktų nustatyta tvarka ir kurį konkurso būdu į pareigas skiria ir iš jų atleidžia Lazdijų rajono savivaldybės taryba. Direktorius atskaitingas ir pavaldus Lazdijų rajono savivaldybės tarybai.
2. Gimnazijos darbuotojų etatų skaičių tvirtina Lazdijų rajono savivaldybės taryba.
3. Direktorius:

28.1. tvirtina gimnazijos vidaus struktūrą, tvirtina etatinių darbuotojų pareigybių sąrašą, neviršydamas savivaldybės biudžete gimnazijai patvirtintų lėšų darbo užmokesčiui ir nustatyto didžiausio leistino pareigybių skaičiaus;

28.2. nustato gimnazijos pavaduotojų ugdymui veiklos sritis;

28.3. tvirtina mokytojų, kitų ugdymo procese dalyvaujančių asmenų ir aptarnaujančio personalo pareigybių aprašymus, Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo gimnazijos darbuotojus, skatina juos, skiria jiems drausmines nuobaudas;

28.4. priima mokinius Lazdijų rajono savivaldybės tarybos nustatyta tvarka, sudaro mokymosi sutartis teisės aktų nustatyta tvarka;

28.5. vadovaudamasis įstatymais ir kitais teisės aktais, gimnazijos darbo tvarkos taisyklėse nustato mokinių teises, pareigas ir atsakomybę;

28.6. suderinęs su gimnazijos taryba, tvirtina gimnazijos darbo tvarkos taisykles;

28.7. sudaro mokiniams ir darbuotojams saugias ir sveikatai nekenksmingas darbo sąlygas visais su mokymusi ir darbu susijusiais aspektais;

28.8. vadovauja gimnazijos strateginio plano, metinio veiklos plano rengimui, jų įgyvendinimui, organizuoja ir koordinuoja gimnazijos veiklą pavestoms funkcijoms atlikti, uždaviniams įgyvendinti, analizuoja ir vertina gimnazijos veiklą, materialinius ir intelektinius išteklius;

28.9. leidžia įsakymus, kontroliuoja jų vykdymą;

28.10. sudaro teisės aktų nustatytas komisijas, darbo grupes, metodines grupes, metodinę tarybą;

28.11. sudaro gimnazijos vardu sutartis gimnazijos funkcijoms atlikti;

28.12. organizuoja gimnazijos dokumentų saugojimą ir valdymą teisės aktų nustatyta tvarka;

28.13. teisės aktų nustatyta tvarka valdo, naudoja gimnazijos turtą, lėšas ir jais disponuoja, rūpinasi intelektiniais, materialiniais, finansiniais, informaciniais ištekliais, užtikrina jų optimalų valdymą ir naudojimą;

28.14. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas kelti kvalifikaciją, mokytojams ir kitiems pedagoginiams darbuotojams galimybę atestuotis ir organizuoja jų atestaciją švietimo, mokslo ir sporto ministro nustatyta tvarka;

28.15. inicijuoja gimnazijos savivaldos institucijų sudarymą ir skatina jų veiklą;

28.16. bendradarbiauja su mokinių tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

28.17. atstovauja gimnazijai kitose institucijose;

28.18. rengia gimnazijos direktoriaus veiklos metinę ataskaitą ir teikia tvirtinti Lazdijų rajono savivaldybės tarybai reglamento nustatyta tvarka;

28.19. dalį savo funkcijų teisės aktų nustatyta tvarka gali pavesti atlikti direktoriaus pavaduotojui, struktūrinių padalinių vadovams;

28.20. kartu su gimnazijos taryba sprendžia, ar leisti ant gimnazijos pastatų ar gimnazijos teritorijoje statyti judriojo (mobiliojo) ryšio stotis įstatymų nustatyta tvarka;

28.21. už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas Vaiko teisių apsaugos pagrindų įstatyme, gimnazijos vidaus tvarkos taisyklėse;

28.22. Vaiko minimalios ir vidutinės priežiūros įstatymo nustatyta tvarka kreipiasi į savivaldybės administracijos direktorių dėl minimalios ir vidutinės priežiūros priemonių vaikui skyrimo;

28.23. vykdo kitas teisės aktuose ir pareigybės aprašyme nustatytas funkcijas.

29. Gimnazijos direktorius atsako už:

29.1. Lietuvos Respublikos įstatymų ir kitų teisės aktų, Lazdijų rajono savivaldybės tarybos sprendimų, mero potvarkių, savivaldybės vykdomosios institucijos įsakymų laikymąsi ir tinkamą jų įgyvendinimą gimnazijoje;

29.2. tinkamą funkcijų atlikimą, nustatytų gimnazijos tikslų ir uždavinių įgyvendinimą, gimnazijos veiklos rezultatus;

29.3. informacijos skelbimą, demokratinį švietimo įstaigos valdymą, bendradarbiavimu grįstus santykius, mokytojo etikos normų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

29.4. gerą ir veiksmingą vaiko minimalios priežiūros priemonių įgyvendinimą.

1. Nesant darbe direktoriaus (komandiruotė, nedarbingumas, atostogos ir kt.), jo funkcijas atlieka direktoriaus pavaduotojai pagal Gimnazijos direktoriaus įsakymu nustatytą eiliškumą.
2. Gimnazijos metodinė taryba– gimnazijoje veikianti mokytojų grupė,organizuojanti ir koordinuojanti metodinių grupių veiklą, teikianti mokytojams informacinę bei konsultacinę pagalbą.

31.1. Gimnazijos metodinę tarybą sudaro metodinių grupių pirmininkai;

1. 2. metodinei tarybai vadovauja pirmininkas;
2. 3. metodinės tarybos pirmininką rekomenduojama rinkti vieneriems mokslo metams. Jį renka metodinės tarybos nariai pirmame tarybos posėdyje, dalyvaujančių balsų dauguma. Pirmininkas atstovauja tarybai ir vadovauja jos veiklai;
3. 4. metodinės tarybos sekretorių renka tarybos nariai dalyvaujančių balsų dauguma. Sekretorius tvarko tarybos dokumentaciją;
4. 5. metodinės tarybos veiklą koordinuoja pavaduotojas ugdymui;

 31.6. metodinės tarybos posėdžiuose gali dalyvauti gimnazijos administracijos atstovai, psichologas, socialiniai pedagogai, projektų vadovas, bibliotekos darbuotojas, švietimo, kultūros ir sporto skyriaus specialistai, švietimo centro specialistai, prireikus – kiti specialistai;

1. 7. metodinės tarybos darbas organizuojamas vadovaujantis demokratijos ir kolegialumo principais;
2. 8. metodinės tarybos posėdžiai rengiami esant reikalui, bet ne rečiau kaip kartą per mėnesį;
3. 9. posėdis yra teisėtas, kai jame dalyvauja 2/3 metodinės grupės narių. Nutarimai priimami dalyvaujančių balsų dauguma;
4. 10. visi metodinės tarybos posėdžiai protokoluojami. Posėdžio pirmininku gali būti tarybos pirmininkas arba kuruojantis pavaduotojas;
5. 31.11. metodinės tarybos posėdžių darbotvarkė sudaroma pagal tarybos veiklos programą bei remiantis gimnazijos administracijos ar metodinių grupių teikiamais siūlymais;
6. 12. posėdžiuose išsakomos nuomonės darbotvarkės klausimais ir priimami sprendimai;
7. 13. mokslo metų pabaigoje pirmininkas parengia metodinės tarybos veiklos

ataskaitą;

1. 14. metodinės tarybos pirmininkas (ar kuruojantis pavaduotojas) atsiskaito už metodinės tarybos veiklą gimnazijos mokytojų tarybos posėdyje;

31.15. metodinė taryba teikia gimnazijos mokytojams metodinę, praktinę pagalbą, inicijuoja gerosios darbo patirties sklaidą, numato esmines veiklos kryptis mokslo metams;

31.16. rengia mokslo metų metodinės veiklos programą;

31.17. organizuoja metodinius renginius;

31.18. skatina mokytojus kelti kvalifikaciją, atestuotis;

31.19. apie priimtus sprendimus (esant reikalui) informuoja gimnazijos direktorių.

31.20. kartu su gimnazijos direktoriumi, jo pavaduotojais ugdymui nustato mokytojų metodinės veiklos prioritetus gimnazijoje;

31.21. koordinuoja gimnazijoje veikiančių metodinių grupių veiklą, telkia mokytojus ugdymo dermei, tęstinumui ir kokybei užtikrinti;

31.22. nagrinėja mokytojų kvalifikacijos tobulinimo poreikius, nustato prioritetus;

31.23. inicijuoja mokytojų bendradarbiavimą, gerosios pedagoginės patirties sklaidą, bendradarbiavimą su mokytojų asociacijomis, kitomis nevyriausybinėmis organizacijomis, švietimo pagalbos įstaigomis ir kt.;

31.24. kartu su gimnazijos direktoriumi, jo pavaduotojais ugdymui nagrinėja ir planuoja ugdymo turinį, ugdymo proceso aprūpinimą, ugdymo kokybę ir ugdymo inovacijų diegimą;

31.25. prireikus vertina mokytojų metodinius darbus bei mokytojų praktinę veiklą;

31.26. teikia siūlymus metodinėms grupėms, gimnazijos direktoriui, jo pavaduotojams, metodiniams būreliams, mokyklų metodinei tarybai;

31.27. Siūlo skatinti mokytojus.

1. Mokytojų metodinė grupė:

32.1. metodinės grupės nariai yra vieno ar kelių mokomųjų dalykų mokytojai;

32.2. planuoja ugdymo turinį, aptaria mokinių mokymosi poreikius;

32.3. atrenka, integruoja ir derina dalykų mokymo turinį;

32.4. susitaria dėl mokomųjų dalykų planų rengimo principų ir tvarkos;

32.5. parenka vadovėlius ir mokymo priemones, aptaria jų naudojimą;

32.6. įvertina ugdymo procese mokinių sukauptą patyrimą;

32.7. susitaria dėl mokinių pasiekimų ir pažangos vertinimo būdų;

32.8. dalijasi gerąja patirtimi;

32.9. metodinei grupei vadovauja grupės narių išrinktas vadovas, kuris organizuoja grupės veiklą;

32.10. metodinių grupių veiklą koordinuoja gimnazijos vadovai.

**V. GIMNAZIJOS SAVIVALDA**

1. Gimnazijos taryba:

33.1. Gimnazijos taryba – aukščiausia gimnazijos savivaldos institucija, telkianti Lazdijų Motiejaus Gustaičio gimnazijos mokinių, jų tėvų (globėjų, rūpintojų), mokytojų ir vietos bendruomenės atstovus svarbiausiems gimnazijos veiklos tikslams numatyti ir uždaviniams spręsti;

33.2. Gimnazijos taryba lygiomis dalimis (4+4+4+4) sudaroma iš mokinių tėvų (globėjų, rūpintojų), mokytojų ir mokinių, vietos bendruomenės deleguotų atstovų (Gimnazija ir skyriai).

33.3. nariai į Gimnazijos tarybą renkami kas dveji metai;

33.4. tėvus į Gimnazijos tarybą renka mokinių klasių tėvų komitetų pirmininkai jų susirinkimo metu;

33.5. tėvai į Gimnazijos tarybą renkami atviru balsavimu, balsų dauguma;

33.6. mokinius į Gimnazijos tarybą renka antros ir trečios pakopos gimnazijos klasių seniūnų susirinkimas;

33.7. mokiniai į Gimnazijos tarybą renkami slaptu balsavimu, balsų dauguma;

33.8. mokytojus į Gimnazijos tarybą mokytojai renka mokytojų tarybos posėdyje;

33.9. mokytojai į Gimnazijos tarybą renkami slaptu balsavimu, balsų dauguma;

33.10. be tarybos narių, į posėdį gali būti kviečiami socialinių partnerių atstovai, rėmėjai, bendruomenės nariai, nesantys tarybos nariais;

33.11. Gimnazijos tarybos pirmininką renka tarybos nariai slaptu balsavimu, balsų dauguma. Gimnazijos direktorius ir jo pavaduotojai negali būti Gimnazijos tarybos pirmininku;

33.12. posėdis yra teisėtas, jei jame dalyvauja ne mažiau kaip 2/3 visų tarybos narių. Nutarimai priimami dalyvaujančiųjų balsų dauguma. Gimnazijos tarybos nutarimus, kurie prieštarauja teisės aktams, gimnazijos direktorius prašo svarstyti iš naujo;

33.13. Gimnazijos taryba už savo veiklą atsiskaito ją rinkusiems gimnazijos bendruomenės nariams;

33.14. Gimnazijos tarybos nutarimai neturi prieštarauti Lietuvos Respublikos Konstitucijai, Lietuvos Respublikos švietimo įstatymui, kitiems teisės aktams ir gimnazijos veiklą reglamentuojantiems dokumentams;

33.15. Lazdijų rajono savivaldybės administracija ar kitos švietimo priežiūrą vykdančios institucijos, nustatę, kad Gimnazijos tarybos priimti sprendimai prieštarauja įstatymams ir kitiems gimnazijos veiklą reglamentuojantiems teisės aktams, siūlo Gimnazijos tarybai juos svarstyti iš naujo. Gimnazijos tarybai atsisakius, ginčas sprendžiamas įstatymų numatyta tvarka.

1. Gimnazijos tarybos funkcijos:

34.1. nustato gimnazijos veiklos perspektyvas, pagrindines darbo kryptis, svarsto, derina ir pritaria gimnazijos strateginio plano projektui, gimnazijos metinio veiklos plano projektui, ugdymo plano projektui, gimnazijos vidaus darbo tvarkos taisyklių projektui, nuostatų projektui;

34.2. aptaria siūlymus dėl vadovėlių užsakymo, papildomojo ugdymo organizavimo principus;

34.3. teikia siūlymus direktoriui, vertinant darbuotojų darbo rezultatus, vertina gimnazijos vadovų veiklą, pareiškia nuomonę, jiems atestuojantis;

34.4. mokytojų tarybos teikimu sprendžia mokinių elgesio, skatinimo, nuobaudų skyrimo klausimus;

34.5. inicijuoja gimnazijos bendruomenės ir visuomenės bendradarbiavimą;

34.6. kontroliuoja gimnazijos ūkinę ir finansinę veiklą;

34.7. turi teisę deleguoti stebėtojų teisėmis atstovus į gimnazijos pedagogų atestacijos komisiją;

34.8. gali sustabdyti kitų gimnazijos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos;

34.9. tvirtina savivaldos institucijų, metodikos tarybos nuostatus;

34.10. inicijuoja gimnazijos nuostatų pataisas;

34.11. priima sprendimus gimnazijos ugdymo plane nurodytais klausimais.

1. Mokytojų taryba:

35.1. mokytojų taryba – nuolat veikianti gimnazijos savivaldos institucija mokytojų profesiniams bei bendriems ugdymo klausimams spręsti. Ją sudaro gimnazijos vadovybė, visi gimnazijoje dirbantys mokytojai, auklėtojai, sveikatos priežiūros darbuotojai, psichologai, socialiniai, specialieji pedagogai, bibliotekininkai ir kiti tiesiogiai ugdymo procese dalyvaujantys darbuotojai. Į posėdžius gali būti kviečiami kitų savivaldos institucijų atstovai;

35.2. mokytojų tarybos posėdžiai šaukiami prasidedant ir baigiantis mokslo metams, taip pat ne rečiau kaip vieną kartą per trimestrą (pusmetį). Prireikus gali būti sušauktas neeilinis mokytojų tarybos posėdis;

35.3. mokytojų tarybai vadovauja gimnazijos direktorius. Mokytojų tarybos sekretorių renka mokytojų tarybos nariai balsų dauguma atviru balsavimu;

35.4. mokytojų tarybos posėdžiai yra teisėti, jei juose dalyvauja ne mažiau kaip 2/3 tuo metu dirbančių tarybos narių. Nutarimai priimami dalyvaujančių balsų dauguma;

35.5. mokytojų tarybos funkcijos:

35.5.1. aptaria praktinius švietimo pokyčių įgyvendinimo klausimus, svarsto mokinių ugdymo (-si) rezultatus, mokytojų veiklos tobulinimo būdus;

35.5.2. diskutuoja dėl gimnazijos veiklos planavimo ir strategijos, aptaria ugdymo planų, bendrųjų ugdymo programų įgyvendinimo ir bendrojo išsilavinimo standartų pasiekimo klausimus;

35.5.3. pagal klasių auklėtojų pateiktą informaciją analizuoja ir vertina bendrąją mokinių pažangą ir pasiekimus;

35.5.4. nustato mokinių elgesio vertinimo tvarką;

35.5.5. kartu su gimnazijos socialiniu, specialiaisiais pedagogais, sveikatos priežiūros darbuotojais ir psichologu aptaria mokinių sveikatos, saugos darbe, mokymosi, poilsio ir mitybos klausimus;

35.5.6. priima nutarimus bendruosiuose ugdymo planuose nurodytais klausimais.

1. Mokinių taryba– nuolat veikianti mokinių savivaldos institucija. Jos struktūrą,nuostatus ir veiklą reglamentuoja mokinių tarybos nuostatai, patvirtinti gimnazijos taryboje.
2. Mokinių taryba:

37.1. svarsto ir, suderinusi su gimnazijos vadovybe, tvirtina svarbiausių renginių mokiniams planus;

37.2. planuoja ir organizuoja mokinių popamokinį darbą ir laisvalaikį;

37.3. rūpinasi drausmės ir tvarkos palaikymu gimnazijoje;

37.4. svarsto mokinių teisių gimnazijoje ir už jos ribų gynimo klausimus;

37.5. priima sprendimus dėl neeilinio mokinių susirinkimo sušaukimo.

1. Gimnazijoje veikia klasių tėvų komitetai, kuriems vadovauja komitetų pirmininkai, renkami komitetų posėdžiuose. Klasių tėvų komitetų nariai išrenkami kiekvienų mokslo metų pradžioje klasės tėvų susirinkimuose balsų dauguma. Klasių tėvų komitetai kartu su klasės auklėtojais planuoja klasės tėvų susirinkimus ir padeda klasės auklėtojams spręsti iškilusias problemas.

**VI. DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

1. Darbuotojai į darbą gimnazijoje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.
2. Gimnazijos darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.
3. Gimnazijos direktorius, jo pavaduotojas ugdymui, mokytojai ir kiti pedagoginiai darbuotojai atestuojasi ir kvalifikaciją tobulina Lietuvos Respublikos švietimo, mokslo ir sporto ministro nustatyta tvarka.
4. Direktoriaus pavaduotojus, pedagoginį ir kitą personalą priima į darbą ir iš jo atleidžia gimnazijos direktorius Lietuvos Respublikos darbo kodekso ir kitų teisės aktų nustatyta tvarka.

**VII. GIMNAZIJOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR GIMNAZIJOS VEIKLOS PRIEŽIŪRA**

1. Gimnazija valdo patikėjimo teise perduotą savivaldybės turtą, naudoja ir disponuoja juo pagal įstatymus Lazdijų rajono savivaldybės tarybos sprendimų nustatyta tvarka. Valstybės turtą, valdomą savivaldybės patikėjimo teise, naudoja ir disponuoja juo pagal panaudos sutartis įstatymų ir Lazdijų rajono savivaldybės tarybos sprendimų nustatyta tvarka.
2. Gimnazija visiškai išlaikoma iš Lazdijų rajono savivaldybės biudžeto ir valstybės tikslinių dotacijų, turi paramos ir labdaros gavėjo statusą, gimnaziją gali remti fiziniai ir juridiniai asmenys.
3. Gimnazija gali turėti kitų lėšų, naudojamų įstatymų numatyta tvarka. Jas sudaro fizinių ir juridinių asmenų parama ir labdara bei kitos teisėtai įgytos lėšos. Šios lėšos naudojamos Lietuvos Respublikos Vyriausybės ir Lazdijų rajono savivaldybės tarybos nustatyta tvarka.
4. Gimnazijos lėšos:

46.1. valstybės biudžeto specialiųjų tikslinių dotacijų savivaldybės biudžetui skirtos lėšos ir Lazdijų rajono savivaldybės biudžeto lėšos, skiriamos pagal patvirtintas sąmatas;

46.2. pajamos už teikiamas paslaugas;

46.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

46.4. kitos teisėtu būdu įgytos lėšos.

1. Lėšos naudojamos teisės aktų nustatyta tvarka.
2. Gimnazija buhalterinę apskaitą organizuoja ir finansinę atskaitomybę tvarko teisės aktų nustatyta tvarka.
3. Gimnazijos finansinė veikla kontroliuojama teisės aktų nustatyta tvarka.
4. Gimnazijos veikos priežiūrą atlieka savivaldybės vykdomoji institucija, prireikus pasitelkdama išorinius vertintojus.

**VIII. BAIGIAMOSIOS NUOSTATOS**

1. Gimnazija turi interneto svetainę, atitinkančią teisės aktų nustatytus reikalavimus, kurioje švietimo, mokslo ir sporto ministro nustatyta tvarka viešai skelbiama informacija apie Gimnazijos veiklą.
2. Pranešimai, kuriuos remiantis šiais nuostatais ar Lietuvos Respublikos teisės aktais reikia paskelbti viešai, skelbiami Gimnazijos interneto svetainėje ar kitose visuomenės informavimo priemonėse.
3. Gimnazijos nuostatus, jų pakeitimus ar papildymus tvirtina Lazdijų rajono savivaldybės taryba.
4. Gimnazijos nuostatai keičiami ir papildomi vadovaujantis Lietuvos Respublikos švietimo, mokslo ir sporto ministro patvirtintais Nuostatų, įstatų ar statutų įforminimo reikalavimais, Lazdijų rajono savivaldybės tarybos, Gimnazijos direktoriaus ar Gimnazijos tarybos iniciatyva.
5. Gimnazija registruojama teisės aktų nustatyta tvarka.
6. Gimnazija reorganizuojama, likviduojama ar pertvarkoma Civilinio kodekso ir kitų teisės aktų nustatyta tvarka.
7. Klausimai, neaptarti šiuose nuostatuose, sprendžiami vadovaujantis Lietuvos Respublikos švietimo įstatymu, kitais įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais ir kitais Lietuvos Respublikos teisės aktais.
8. Pasikeitus teisės aktams, reglamentuojantiems šiuose nuostatuose išdėstytus klausimus, ar jei nuostatų 57 punkte nurodyti teisės aktai atitinkamus klausimus reglamentuoja kitaip negu šie nuostatai, taikomos tų teisės aktų nuostatos.

Gimnazijos direktorė Jurgita Mozerienė

SUDERINTA

Gimnazijos tarybos

2020 m. birželio \_\_ d. posėdžio

protokoliniu nutarimu

(protokolas Nr. \_\_)

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ R. AŠTRIOSIOS KIRSNOS MOKYKLOS, LAZDIJŲ R. KROSNOS MOKYKLOS IR LAZDIJŲ R. KUČIŪNŲ MOKYKLOS REORGANIZAVIMO, PRIJUNGIANT JAS PRIE LAZDIJŲ MOTIEJAUS GUSTAIČIO GIMNAZIJOS, SĄLYGŲ APRAŠO IR LAZDIJŲ MOTIEJAUS GUSTAIČIO GIMNAZIJOS NUOSTATŲ PATVIRTINIMO“**

**AIŠKINAMASIS RAŠTAS**

2020-06-05

Lazdijai

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos švietimo įstatymo 43 straipsnio 3 ir 4 dalimis, 44 straipsnio 1, 2 ir 4 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 ,,Dėl Nuostatų, įstatų ar statutų įforminimo reikalavimų patvirtinimo“, Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Lazdijų rajono savivaldybės tarybos 2016 m. balandžio 29 d. sprendimu [Nr. 5TS-485](http://dvs.lazdijai.lt:8008/document/39088) „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“ 1, 2, 9, 10 punktais ir atsižvelgiant į Lazdijų rajono savivaldybės tarybos 2020 m. balandžio 30 d. sprendimą Nr. 5TS-293 „Dėl sutikimo reorganizuoti Lazdijų r. Aštriosios Kirsnos mokyklą, Lazdijų r. Krosnos mokyklą ir Lazdijų r. Kučiūnų mokyklą, prijungiant jas prie Lazdijų Motiejaus Gustaičio gimnazijos“.

Parengto projekto tikslas – reorganizuoti nuo 2020 m. rugpjūčio 31 d. Lazdijų r. Aštriosios Kirsnos mokyklą, Lazdijų r. Krosnos mokyklą, Lazdijų r. Kučiūnų mokyklą, prijungiant jas prie Lazdijų Motiejaus Gustaičio gimnazijos, kuri, kaip juridinis asmuo, po reorganizavimo tęs veiklą.

Nustatyti, kad Lazdijų Motiejaus Gustaičio gimnazijos struktūra keičiama įsteigiant:

 1. Lazdijų r. Aštriosios Kirsnos mokykla taps Lazdijų Motiejaus Gustaičio gimnazijos Aštriosios Kirsnos pagrindinio ugdymo skyriumi, kuris vykdys ikimokyklinio, priešmokyklinio, pradinio ir pagrindinio ugdymo programas.

 2. Lazdijų r. Krosnos mokykla taps Lazdijų Motiejaus Gustaičio gimnazijos Krosnos mokyklos pagrindinio ugdymo skyriumi, kuris vykdys ikimokyklinio, priešmokyklinio, pradinio ir pagrindinio ugdymo programas.

 3. Lazdijų r. Krosnos ikimokyklinio ugdymo skyrius taps Lazdijų Motiejaus Gustaičio gimnazijos Krosnos ikimokyklinio ugdymo skyriumi, kuris vykdys ikimokyklinio ir priešmokyklinio ugdymo programas.

 4. Lazdijų r. Kučiūnų mokykla taps Lazdijų Motiejaus Gustaičio gimnazijos Kučiūnų pagrindinio ugdymo skyriumi, kuris vykdys ikimokyklinio, priešmokyklinio, pradinio ir pagrindinio ugdymo programas.

 Patvirtinti Lazdijų r. Aštriosios Kirsnos mokyklos, Lazdijų r. Krosnos mokyklos, Lazdijų r. Kučiūnų mokyklos ir Lazdijų Motiejaus Gustaičio gimnazijos reorganizavimo sąlygų aprašą ir Lazdijų Motiejaus Gustaičio gimnazijos nuostatus.

 Įgalioti Lazdijų Motiejaus Gustaičio gimnazijos direktorę pasirašyti Lazdijų Motiejaus Gustaičio gimnazijos nuostatus.

 Įpareigoti Laimutę Šiuikienę, Lazdijų r. Aštriosios Kirsnos mokyklos direktoriaus pavaduotoją ugdymui, laikinai einančią direktoriaus pareigas, išregistruoti Lazdijų r. Aštriosios Kirsnos mokyklą, kaip baigusią veiklą, iš Juridinių asmenų registro; Jūratę Sutkuvienę, Lazdijų r. Krosnos mokyklos direktoriaus pavaduotoją ugdymui, laikinai einančią direktoriaus pareigas, išregistruoti Lazdijų r. Krosnos mokyklą, kaip baigusią veiklą, iš Juridinių asmenų registro; Ritą Goberienę, Lazdijų r. Kučiūnų mokyklos pradinių klasių mokytoją, laikinai einančią direktoriaus pareigas, išregistruoti Lazdijų r. Kučiūnų mokyklą, kaip baigusią veiklą, iš Juridinių asmenų registro; Jurgitą Mozerienę, Lazdijų Motiejaus Gustaičio gimnazijos direktorę, įregistruoti po reorganizavimo tęsiančios veiklą Lazdijų Motiejaus Gustaičio gimnazijos nuostatus.

Pripažinti netekusiais galios Lazdijų rajono savivaldybės tarybos 2015 m. birželio 29 d. sprendimą Nr. 5TS-86 „Dėl Lazdijų Motiejaus Gustaičio gimnazijos nuostatų patvirtinimo“.

Apie švietimo įstaigų reorganizavimo sąlygų parengimą viešai paskelbta 2020 m. gegužės 15 d. bei raštu pranešta visiems biudžetinės įstaigos kreditoriams. Reorganizavimo sąlygos pateiktos Juridinių asmenų registrui. Susipažinti su reorganizavimo sąlygomis, po reorganizavimo veiklą tęsiančios įstaigos nuostatų projektu, reorganizavime dalyvaujančių įstaigų praėjusių trejų finansinių metų finansinių ir biudžeto vykdymo ataskaitų rinkiniais, finansinės būklės ataskaitomis ir žemesniojo lygio biudžeto išlaidų sąmatos vykdymo ataskaitomis buvo galima švietimo įstaigų internetinėse svetainėse bei pačiose įstaigose.

Įstaigos nuostatai keičiami atsižvelgiant į tai, kad vykdoma Lazdijų Motiejaus Gustaičio gimnazijos struktūros pertvarka.

Priėmus sprendimą dėl mokyklų reorganizavimo, bus užtikrintas efektyvesnis mokinio krepšelio ir savivaldybės biudžeto lėšų, skirtų švietimui, panaudojimas.

Parengtas sprendimas neprieštarauja galiojantiems teisės aktams.

Priėmus sprendimo projektą neigiamų pasekmių nenumatoma.

Dėl sprendimo projekto pasiūlymų ir pastabų negauta.

Sprendimo projektą parengė Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė